OBRAZLOŽENJE UZ DRUGE IZMJENE I DOPUNE PRORAČUNA GRADA LUDBREGA ZA 2021. GODINU

Sukladno čl. 7. Zakona o proračunu (NN 87/08, 136/12, 15/15) ukoliko se tijekom proračunske godine, zbog izvanrednih, nepredviđenih okolnosti povećaju rashodi i izdaci, odnosno umanje prihodi i primici, proračun se mora uravnotežiti pronalaženjem novih prihoda i primitaka odnosno smanjenjem predviđenih rashoda i izdataka. Uravnoteženje proračuna provodi se izmjenama i dopunama proračuna prema postupku za donošenje proračuna.

PRIHODI I PRIMICI

Drugom Izmjenom i dopunom Proračuna Grada Ludbrega za 2021. godinu nastoji se uspostaviti ravnoteža između planiranih prihoda i primitaka i planiranih proračunskih rashoda i izdataka. Po ovoj drugoj procjeni, tekući prihodi uključujući kapitalne prihode i potpore, iznosili bi 62.744.376,00 kuna.

Promatrajući ukupne prihode po drugim Izmjenama u odnosu na prve Izmjene proračuna u iznosu od =63.955.415,00 kuna vidljivo je da su ukupni prihodi smanjeni za =1.211.039,00 kuna.

Značajnije smanjenje prihoda je od pomoći u iznosu od 1.149.219,00 kuna a odnosi se na pomoći iz državnog proračuna temeljem prijenosa EU sredstava zbog usklađenja završnih aktivnosti pojedinih projekata.

Smanjenje prihoda od prodaje nefinancijske imovine u iznosu od 1.100.000,00 kuna odnosi se na poljoprivredno i građevinsko zemljište.

**RASHODI I IZDACI**

Promatrajući ukupne rashode po drugim Izmjenama u iznosu od 62.283.671 kuna u odnosu na prve Izmjene proračuna u iznosu od 63.494.710,00 kuna, vidljivo je da su ukupni rashodi smanjeni za 1.211.039,00 kuna.

Smanjenje rashoda u iznosu 597.400,00 kuna za plaće zaposlenih u gradskoj upravi evidentirano je zbog toga što su plaće zaposlenih prihvatljiv trošak na provođenju europskih projekata, zatim u iznosu od 55.000,00 kuna za tekuće donacije Turističkoj zajednici Grada Ludbrega zbog neodržanih planiranih manifestacija uslijed aktualne pandemije, u iznosu od 418.580,00 kuna planirano je smanjenje u dijelu izgradnje i održavanja komunalne infrastrukture.

Ostalo smanjenje očituje se u dijelu europskih razvojnih projekata zbog usklađenja dinamike provedbe istih.

Sve pojedinačne korekcije vidljive su u prijedlogu II Izmjena i dopuna Proračuna Grada Ludbrega za 2021. godinu.

U članku 4. prvih Izmjena i dopuna Proračuna predloženo je da iste stupaju na snagu prvog dana od dana objave iz razloga što je u proračunu veliki broj aktivnosti i projekata, zbog čega je potrebno što prije evidentirati poslovne događaje koji nastaju realizacijom istih.

Sukladno odredbi članka 37. Poslovnika o radu Gradskog vijeća Grada Ludbrega, gradonačelnik kao ovlašteni predlagatelj ovog akta, isti podnosi na raspravu i usvajanje Gradskom vijeću Grada Ludbrega.